<classify> Akizungumza na waandishi wa habari pamoja na wadau wa soka Ikulu ambao walifika kuadhimisha mwaka mmoja kuwepo madarakani baada ya kushinda uchaguzi wa Machi 20 mwaka juzi, Shein alisema kitendo cha ZFA kupata uanachama kamili wa Caf ni fursa nyingine kuitangaza Zanzibar katika sekta mbali mbali ikiwemo utalii.Aidha, alisema hiyo ni fursa kwa vijana wanaochipukia katika soka kuimarisha vipaji vyao na kuweza kununuliwa katika timu mbalimbali, ikiwemo za nje na kwenda na dhana ya soka ni ajira.Nakipongeza Chama cha Soka Zanzibar ZFA kwa kupata uanachama kamili wa shirikisho la soka la Afrika CAF,ambapo sasa Zanzibar itatangaza soka lake na kukuwa na kujitangaza kimataifa hatua ambayo itaibuwa vipaji na kuweza kujiajiri, alisema.Hata hivyo, Dk Shein hakusita kutaja kinachomkera katika uongozi wa soka Zanzibar, ambapo ni tabia ya washabiki na viongozi kufunguwa kesi na kuzipeleka Mahakamani.Alisema sheria za soka zinazosimamiwa na Shirikisho la Kimataifa la Soka Fifa zinakataza kabisa masuala ya soka kupelekwa Mahakamani.Alifahamisha miongoni mwa sababu za kuzorota kwa maendeleo ya soka Zanzibar ni vyama vya soka kukumbwa na migogoro na kufunguwa kesi zisizokwisha Mahakamani.Zanzibar sasa tumepata uanachama wa Shirikisho la Soka Afrika, CAF, hii ni fursa nzuri ya kukuza soka na vipaji vya vijana wetu, lakini nawaomba viongozi na mashabiki waache tabia ya kufungua kesi Mahakamani, alisema.Dk.Shein alisema Serikali yake ipo tayari kutoa ushirikiano wa dhati kwa timu zitakazoshiriki katika michuano ya kimataifa ili kuwa na ushiriki wenye malengo ya ushindi.Katika azma ya kuimarisha soka Dk.Shein alisema anakusudia kujenga viwanja vya soka katika kila wilaya za Unguja na Pemba hatua ambayo itasaidia kukuza mchezo huo.Alisema kwa sasa Zanzibar vipo viwanja viwili tu vyenye hadhi ya soka ikiwemo Uwanja wa Amaan pamoja na Mao-dse-Tung ambao upo katika hatua za mwisho za matayarisho ya kuanza kwa ujenzi wake chini ya ufadhili wa Serikali ya Jamhuri ya Watu wa China.Zanzibar imepata uanachama kamili wa Caf katika mkutano uliofanyika hivi karibuni mjini Addis Ababa, Ethiopia, ambapo Ahmad Ahmad aliukwaa urais wa shirikisho hilo kwa kumshinda Issa Hayatou aliyekalia kiti hicho kwa miaka 29.Mwanzoni mwa mwaka 2000,Zanzibar ilipata uanachama wa muda wa Caf, ambapo iliruhusiwa kushirikisha klabu zake katika michuano ya Kombe la Shirikisho Afrika na Ligi ya Mabingwa.  <topic>: MICHEZO 